
Осы Ереже колледждің білім беру қызметінде ішкі пайдалануға арналған.

1. [bookmark: _bookmark0]ЖАЛПЫ ЕРЕЖЕЛЕР

Осы Кодекс техникалық және кәсіптік білім беруді іске асыратын оқу орындарында оқу процесінде студенттің мінез-құлқына қойылатын бірыңғай талаптарды белгілейді.	
1.1 Студенттер колледждің басты миссиясын қолдайды: "Жаһандану  
жағдайында Қазақстанның әлеуметтік-экономикалық және инновациялық дамуына белсенді әсер ететін, заманауи құзыреттерді меңгерген, сұранысқа ие, табысты мамандарды даярлау, білім қалыптастыру. Біз үздіксіз білім алуға, білім мен дағдыларды таратуға шабыттандырамыз.»
1.2 Колледждің миссиясына сүйене отырып, студенттер келесі міндеттерді қояды:
· Сұранысқа ие маман болу;
· Елдің мәдени, қоғамдық, экономикалық және саяси өміріне лайықты қатысу.
· Колледждің беделін сақтау және арттыру.


2. СТУДЕНТТЕРДІҢ ӘДЕПТІК НОРМАЛАРЫ МЕН МІНЕЗ-ҚҰЛЫҚ ҚАҒИДАЛАРЫНА СӘЙКЕСТІГІ

2.1  Өзара құрмет. Студент оқытушылар құрамына, қызметкерлерге және 
басқа студенттерге құрметпен қарауы, өзара сыпайылық пен әдеп ережелерін сақтауы тиіс.
2.2 Адалдық. Студент оқу үдерісінің тәртібін қатаң сақтап, міндетті 
сабақтарға қатысып, оқу жоспары мен білім беру бағдарламасында көзделген барлық тапсырмаларды белгіленген мерзімде орындауы қажет. Ол өз оқу жетістіктерін арттыру үшін бар күш-жігерін салуы тиіс.
2.3 Тәртіптілік. Студент тәртіпті, ұқыпты киінген болуы керек. Колледж 
студенттеріне бөтеннің мүлкін ұрлау, мас күйінде келу, спирттік ішімдіктер ішу, ғимарат ішінде және оның алдында шылым шегу сияқты әрекеттерге жол берілмейді. Оқу ғимараттарында қатты сөйлесу, сабақ кезінде телефонмен сөйлесу, шулау және оқу процесіне кедергі келтіретін басқа да іс-әрекеттерге тыйым салынады. Сабақтар арасындағы үзілісте студенттер арнайы бөлінген демалыс орындарында болуы тиіс.
2.4 Уақытты бағалау (пунктуалдылық). Студент аудиторияға сабақ 
кестесінде көрсетілген уақытта кіруі керек. Сабақ кезінде аудиторияға кіруге немесе шығуға болмайды.
2.5 Белсенділік. Студент колледждің оқу, қоғамдық және спорттық 
өміріне белсенді түрде қатысуы тиіс.
2.6 Ұқыптылық. Студент колледждің материалдық мүлкіне ұқыпты әрі сақтықпен қарауы тиіс: ғимараттарға, жиһаздарға және оқу корпустарының, зертханалардың, жатақханалардың басқа да жабдықтарына зақым келтіруге болмайды, үстелдерге және басқа орындарға жазу жазуға тыйым салынады.
Студент колледждің кітапхана қорындағы әдебиеттерді ұқыпты 
пайдаланып, оларды таза әрі бүтін күйінде қайтаруға міндетті.
2.7 Жауапкершілік. Колледждің ішкі ережелеріне сәйкес студенттің белгілі бір құқықтары мен міндеттері бар және ол осы Кодексте бекітілген нормалар мен тәртіптерді сақтау үшін жеке жауапкершілік алады.


3. СТУДЕНТТІҢ ОҚЫТУШЫЛАРМЕН ЖӘНЕ КОЛЛЕДЖ ӘКІМШІЛІГІМЕН ӨЗАРА ҚАРЫМ-ҚАТЫНАСТАРЫ

3.1  Студент оқу және қоғамдық қызметке қатысты мәселелер бойынша 
белгіленген тәртіппен колледж басшылығына жүгіне алады.
3.2  Студент оқытушылар мен әкімшілік өкілдеріне қатысты этика мен әдептілік ережелерін сақтауы тиіс.

4. КОЛЛЕДЖ СТУДЕНТТЕРІ АРАСЫНДАҒЫ ҚАРЫМ-ҚАТЫНАСТАР

4.1  Колледж студенттері арасындағы қарым-қатынастар сенімге, 
ынтымақтастыққа, өзара түсіністік пен өзара көмекке негізделуі керек.
4.2  Студент басқа студенттерге қатысты сыпайы, әдепті және қамқор 
болуы тиіс. Бір-бірінің кәсіби немесе жеке қасиеттерін көпшілік алдында сынауға жол берілмейді.
4.3  Студент білім беру үдерісінің барлық қатысушыларына қатысты 
кемсітушіліктің кез келген түріне жол бермеуі тиіс.

5. КОЛЛЕДЖ СТУДЕНТІНІҢ ҚҰҚЫҚТАРЫ

Әрбір колледж студенті:
5.1  Мемлекеттік білім беру стандарттарына сәйкес білім алуға;
5.2   Кітапхана мен ақпараттық қорларды, сондай-ақ колледждің оқу, медициналық және басқа да бөлімшелерінің қызметтерін тегін пайдалануға құқылы.
[bookmark: _bookmark1]5.3  Колледжде тәрбие жұмысы немесе студенттердің демалысы аясында ұйымдастырылатын іс-шараларға қатысуға;
5.4   Азамат және тұлға ретінде, сондай-ақ білім алу үдерісінің қатысушысы ретінде өзіне құрметпен қаралуына;
5.5   Колледжде оқуды реттейтін заңнамалық актілер туралы ақпарат алуға және олардың жекелеген құқықтық-нормативтік баптары бойынша түсіндірме беруді талап етуге;
5.6   Білім беру процесінің кез келген деңгейіндегі қатысушылар тарапынан заңсыз әрекеттер орын алған жағдайда құқықтық (заңды) қорғауға;
5.7  Студенттік өзін-өзі басқару органдарының құрамына сайлануға;
5.8  Білім беру үдерісін, демалысты және тұрмысты жетілдіруге қатысуға;
5.9  Оқу-тәрбие процесіндегі құқық бұзушылықтар туралы ақпарат беру кезінде (студенттің өтініші бойынша) құпиялылықты сақтауға;
5.10 Еңбек нарығындағы сұраныс пен жұмысқа орналасу мүмкіндіктері туралы қолда бар ақпаратты алуға;
5.11 Студенттік өзін-өзі басқару органдарын және студенттік қоғамдық ұйымдарды құруға құқылы.


КОЛЛЕДЖ СТУДЕНТІНІҢ МІНДЕТТЕРІ

Әрбір колледж студенті:
6.1   Қазақстан Республикасының мемлекеттік рәміздерін білуге және оларға құрметпен қарауға;
6.2  Оқуға – студенттің басты міндетіне – жауапкершілікпен қарауға;
6.3  Колледж студентінің ар-намыс кодексін, оқу-тәрбие үдерісін реттейтін бұйрықтар мен өзге де нормативтік-құқықтық құжаттарды білуге және сақтауға;
6.4   Басқа адамдарға қатысты кемсітушілік, зорлық-зомбылық, қорқыту, дөрекі сөздер мен қорлау, өзара ұрыс-керіс, бөтеннің немесе оқу орнының мүлкін ұрлау, сондай-ақ агрессивті немесе бұзақылық әрекеттер (айғайлау, түкіру, боқтау және т.б.) сияқты мінез-құлықтарға жол бермеуге;
6.5 Колледждегі әлеуметтік-мәдени және тұлғалық дамуға арналған мүмкіндіктерді барынша тиімді пайдалануға, қоғамдық өмірге белсене қатысуға;
6.6   Оқу тәртібін сақтауға, сабақтарға кешікпей қатысуға міндетті 

КОЛЛЕДЖ СТУДЕНТІНІҢ ҚОСЫМША МІНДЕТТЕРІ
6.7  Колледжтің беделін өз мінез-құлқымен, оқу және қоғамдық жетістіктерімен нығайту;
6.8  Колледждің дәстүрлерін құрметтеу, оларды саналы түрде сақтау, ұқыппен қорғап, кейінгі студенттерге жеткізу;
6.9  лтаралық араздықты, экстремистік әрекеттерді және адам құқықтарын бұзатын кез келген іс-әрекеттерге жол бермеу;
6.10 Қылмыстық, әкімшілік және өзге де құқық бұзушылықтар жасауға жол бермеу;
6.11 Салауатты өмір салтын ұстану;
6.12  Студент академиялық адалдық қағидаттарын ұстануға міндетті — яғни, өзге біреудің зияткерлік еңбегіне құрметпен қарау, бөтен интеллектуалдық меншікті иемденуден бас тарту, академиялық адалдық бұзылған жағдайларды ресми сайтқа, директордың блогына немесе тиісті қызметтерге хабарлау.
6.13  Академиялық адалдықтың негізгі қағидаттары:
1) Академиялық адалдықты адалдық пен өзара құрметті қалыптастыратын басты институционалдық құндылық ретінде қамтамасыз ету;
2) Жоғары этикалық құндылықтарды дамытуға бағытталған әділ әрі объективті академиялық адалдық ережелерін бекіту;
3)  Оқытушының студентке тәлімгер ретінде құрметпен қарап, академиялық мәдениетті қалыптастыруға ықпал етуі;
4) Академиялық адалдықты ілгерілеткен және оны қорғаған білім алушылар мен оқытушыларды ынталандыру және мадақтау;
5) Оқытушы тарапынан пән саясаты мен студентке қойылатын талаптарды нақты белгілеу;
6) Оқытушы тарапынан студенттің оқу жетістіктерін бағалаудың ашық әрі әділ критерийлерін белгілеу;
7) Қазақстан Республикасының заңнамасына сәйкес академиялық адалдық принциптерін бұзған жағдайда тиісті шаралар қабылдау;
8) Академиялық адалдықты бұзушылықтардың алдын алуға мүмкіндік беретін, білім алушыларға білімдік, әлеуметтік және психологиялық қолдау көрсететін академиялық орта қалыптастыру.


6.13.1 БІЛІМ БЕРУ ҮДЕРІСІНЕ ҚАТЫСУШЫЛАРДЫҢ МІНДЕТТЕРІ

Академиялық адалдық принциптерін сақтау үшін студенттер міндетті:

- Өзге адамдардың зияткерлік меншігін пайдалану кезінде негізгі қағидаттарды құрметтеуге және сақтауға;
- Этикалық стандарттарды қабылдап, оларға қатаң түрде бағынуға;
- Академиялық адалдық нормаларын оқу процесінің барлық кезеңдерінде сақтау. Студент кез келген оқу жұмысы барысында — ауызша не жазбаша түрде, ағымдық, аралық және қорытынды бағалау кезінде — академиялық адалдық қағидаттарын сақтауы тиіс.
- Әрбір тапсырма студенттің жеке еңбегінің нәтижесі болуы керек екенін есте ұстау;
- Өзге авторлардың еңбектерінен алынған үзінділерді қолданғанда, міндетті түрде дәйексөз (цитата) түрінде көрсету;
-  Зерттеу жұмысы, эссе немесе жазбаша тапсырма орындау кезінде алынған ойлардың авторы мен шығармасын түсіндірме сілтемеде (сноскада) көрсету;
- Әрбір жазбаша жұмыстың соңында пайдаланылған әдебиеттер тізімін (библиография) келтіру, қажет болған жағдайда қосымша бөлімде ақпараттық дереккөздерді көрсету;
- Өз жұмыстарын басқа студенттерге жеке мақсатта пайдалану үшін беруге тыйым салынады;
- Академиялық адалдықты бұзғаны үшін жауапкершілік бар екенін білу және Қазақстан Республикасының заңнамасына сәйкес студенттерге, оқытушыларға және қызметкерлерге тәртіптік немесе заңды шаралар қолданылатынын түсіну.

7. ҚОРЫТЫНДЫ

7.1  Осы Колледж студентінің ар-намыс кодексінің ережелері мен нормалары — оқу нысанына қарамастан барлық студенттер үшін міндетті болып табылады.
7.2  Кодекстің мақсаты — мәдени, қоғамдық, экономикалық және саяси өмірге лайықты үлес қоса алатын, жоғары білікті және жауапты мамандарды қалыптастыру.
7.3 Колледж басшылығы академиялық және этикалық принциптерге сәйкес, осы Кодекс нормаларын бұзған студентке қатысты келесі тәртіптік шараларды қолдануға құқылы:
- Ескерту жасау;
-  Сөгіс жариялау;
-  Колледжден шығару.

